Jammu Kashmir: അതിര്ത്തിയില് നുഴഞ്ഞുകയറ്റ ശ്രമം ഉറിയില് മൊബൈല്, ഇന്റര്നെറ്റ് സേവനങ്ങള് റദ്ദാക്കി ശ്രീനഗര്: ജമ്മു കശ്മീരില് Jammu Kashmir നിയന്ത്രണ രേഖയ്ക്ക് സമീപം ഉറി സെക്ടറില് ആയുധധാരികളായ ഭീകര സംഘം നുഴഞ്ഞുകയറാന് ശ്രമിച്ചതായി റിപ്പോര്ട്ട്. ഉറി സെക്ടറില് മൊബൈല്, ഇന്റര്നെറ്റ് സേവനങ്ങള് നിര്ത്തിവച്ചു. നുഴഞ്ഞുകയറ്റക്കാര് രാജ്യത്ത് പ്രവേശിച്ചോ തിരിച്ച് പോയോ എന്നത് വ്യക്തമല്ല. പ്രദേശത്ത് കൂടുതല് സൈന്യത്തെ വിന്യസിച്ചു. ഭീകരര്ക്കായി തെരച്ചില് ശക്തമാക്കിയതായി സൈന്യം Indian Army അറിയിച്ചു. പ്രദേശത്ത് സൈന്യം തിരച്ചില് തുടരുകയാണ്. ഉറിയിലെ ഭൂരിഭാഗം പ്രദേശവും സൈന്യത്തിന്റെ നിരീക്ഷണത്തിലാണ്. കഴിഞ്ഞ 30 മണിക്കൂറായി തെരച്ചില് തുടരുന്നതായാണ് സൈന്യം വ്യക്തമാക്കുന്നത്. കശ്മീരിലെ യുവാക്കളെ മുന്നിര്ത്തിയുള്ള ആക്രമണം Attack ഭീകരര് ലക്ഷ്യമിടുന്നതായി സൈനിക ഉദ്യോഗസ്ഥര് അറിയിച്ചിരുന്നു. ജനറല് ഓഫീസര് കമ്മാന്ഡിങ് ലെഫ്റ്റനന്റ് ജനറല് ഡി.പി പാണ്ഡെയാണ് ഇക്കാര്യം വ്യക്തമാക്കിയത്. എന്നാല് ഈ വര്ഷം വെടിനിര്ത്തല് കരാര് ലംഘനങ്ങള് നടന്നിട്ടില്ലെന്ന് സൈന്യം വ്യക്തമാക്കി. നുഴഞ്ഞുകയറ്റശ്രമങ്ങളും കുറവായിരുന്നു. രണ്ട് നുഴഞ്ഞുകയറ്റ ശ്രമങ്ങള് മാത്രമാണ് വിജയിച്ചത്. അതില് ഒരാളെ കയ്യോടെ പിടികൂടാന് സേനയ്ക്ക് കഴിഞ്ഞു. ബന്ദിപ്പോരയില് നിന്നാണ് ഇയാളെ പിടികൂടിയത്. രണ്ടാമനായുള്ള അന്വേഷണം തുടരുകയാണെന്നും സൈന്യം അറിയിച്ചു. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.